**SPÔSOB VÝPOČTU CENY**

**Výpočet jednotkovej ceny (ďalej len „JC“) a celkovej maximálnej zmluvnej ceny predmetu zákazky bude stanovený na základe vzorca (kalkulácie), ktoré zohľadňujú úpravu ceny na základe vývoja cien motorovej nafty. Výpočet jednotkovej ceny bude na základe kotácie PLATTS FOB Rotterdam Barges Diesel.**

**Celková maximálna cena** bude vypočítaná ako súčin JC za 1000 litrov vyjadrená v EUR bez DPH so spotrebnou daňou a predpokladaného množstva predmetu zákazky.

**Finálny vzorec pre výpočet jednotkovej ceny bude stanovený na základe výsledkov rokovania/ní pre všetkých uchádzačov rovnako.**

**Návrh vzorca pre stanovenie jednotkovej ceny: Motorová nafta arktická do dieselgenerátorov:**

**JC = Platt’s\*HUSTOTA (0,845) + NPBP(0,92105) + SHR(29,65) + BIOP(138,00)+GHG(3,63)+ENERGK(15,52)+ SpD(368,00)+ NÁKLADY**

|  |  |  |
| --- | --- | --- |
| **Platt’s** |  | FOB Rotterdam Barges Diesel 10ppm aritmetický priemer aktuálneho mesiaca (EUR/t) |
| **HUSTOTA** | 0,845 | Referenčná hustota nafty stanovená na hodnotu kg/liter pri 15°C |
| **NPBP** | 0,92105 | Neplnenie pokročilého bio paliva EUR/m3 |
| **SHR** | 29,65 | Príspevok na štátne hmotné rezervy (EUR/1000L) |
| **BIOP** | 138,00 | Zákonom stanovený poplatok za chýbajúcu biozložku (EUR/ 1000L |
| **GHG** | 3,63 | Poplatok za neúsporu emisií skleníkových plynov (EUR/1000L) |
| **ENRERGK** | 15,52 | Poplatok za nesplnenie min. energetického podielu biopaliva (EUR/1000L) |
| **SpD** | 368,00 | Spotrebná daň (EUR/1000L) a bez DPH |
| **NÁKLADY** | EUR/1000L | (zahŕňa produkčné, operačné a transportné náklady uchádzača, réžia...  |
| **JC** |  | Jednotková cena so spotrebnou daňou (EUR/1000 L) a bez DPH |

Nakoľko sa môže jednotková cena počas doby platnosti zmluvy meniť na základe vývoja cien nafty, predložená jednotková cena v súťaži bude slúžiť **len za účelom vyhodnotenia ponúk uchádzačov.**

Uchádzač pre výpočet jednotkovej ceny použije aritmetický priemer kotácie kalendárneho mesiaca stanovený Obstarávateľom, ktorý mu bude uvedený vo výzve na predloženie základnej ponuky a bude platný pre celý priebeh súťaže.

Jednotková cena za dodanie tovaru počas plnenia z rámcovej zmluvy bude uvedená v príslušnej Kúpnej zmluve (Objednávke) a bude vypočítaná na základe záväznej jednotkovej ceny stanovenej podľa vzorca a záväzného množstva tovaru uvedeného v príslušnej Kúpnej zmluve (Objednávke).

V prípade zmeny legislatívy, v dôsledku ktorej sa zmenia vstupné hodnoty vo vzorci pre výpočet jednotkovej ceny Tovaru v zmysle Prílohy – „Spôsob výpočtu ceny“, bude táto zmena písomne odsúhlasená oboma zmluvnými stranami bez povinnosti uzatvárať dodatok k zmluve.

Predávajúci je povinný bezodkladne informovať Kupujúceho o zmene/zmenách vstupných hodnôt vo vzorci pre výpočet jednotkovej ceny Tovaru, pričom takúto zmenu/zmeny je povinný Kupujúcemu riadne preukázať.